130 JEAN BROHON, - 
fin esté transmis divinement el miraculeusement envoyé 
des cieulx, par un columb blanc , la saincte ampole 
pleine de liqueur celeste, pour oingdre etsacrer vostre 
premier antecesseur et premier roy très-chrestien le 
bon Clovis ? Est-ce point une très-digne et sacrée de- 
coration au très-noble diadème et couronne de France, 
laquelle certes excède toutes les aultres, d’autant 
que le soleil surpasse tous les astres planettes et 
corps celestes ? Est-ce point un beau don celeste ei 
present plus que methaphisique et supernaturel, Sire. 
par lequel avez aussy receu la puissance de garir 
d’une maladie incurable, deplorée , et totallement de 
tous medecins et chirurgiens abandonnée, laquelle les 
Grecs appellent Choerades , les Latins Strume , et les 
François Scrophules ou escrouelles, qui sont, dict Galien, 
glandules ou inflammations schirreuses et endurcies ? 
Que diray-je plus outre ? O roy très-chrestien et invin- 
cible, vous ont point esté envoyés et par un ange divi- 
nement les troys fleurs de lis d’or que portez en 
champs celeste et d’azur en vostre tant noble escu , et 
tant d’aultres singularitez et merveilles, privileges et 
dignitez, tellement que pour ne bien dire et conclure 
avec le prophete royal David : Quod Deus non fert 
taliter nationi ? Sont-ce donc pour causes suffisantes 
pour debvoir deuement inciter et grandement animer 
et esmouvoir vostre très-digne majesté, Sire, à souste- 
nir deffendre et garder et inviolablement faire garder 
etmaintenir la saincte foy catholique et religion chres- 
tienne, avec l'honneur de Dieu et de son eglise, 
comme vrayement à faict par cy devant vostre dicte 
majesté et faict de jour en jour , en continuant, de 
